**PÁLYÁZATI FELHÍVÁS**

**vizsgabizottsági tagi, jegyzői névjegyzékre, valamint projektfeladat készítő, fejlesztő írásbeli vizsgafeladatot** **lektoráló szakértői névjegyzékbe való jelentkezésre**

 A szakképzésről szóló 2019. évi LXXX. törvény 93. § és a szakképzésről szóló törvény végrehajtásáról szóló 12/2020. (II.7.) Korm. rendelet 260.- 292. § alapján az **Tüskevár Független Vizsgaközpont** jelen pályázati felhívás keretében az Szkr.-ben kiadott

* a Szakmajegyzékben szereplő szakmák szakmai vizsgái,
* a Szakmajegyzékben szereplő szakmák részszakmáinak szakmai vizsgái,
* a Szakmai képzésben megszerezhető szakképesítések képesítő vizsgái tekintetében szakértői névjegyzéket hoz létre.

**A Vizsgabizottság**

A Vizsgabizottság tagjaként a vizsgafelügyelő és a vizsgabizottság további tagjai együttesen és az általuk külön-külön ellátott feladatok tekintetében önállóan is felelősek a vizsga szabályos és zavartalan lefolytatásáért.

 **A vizsgafelügyelő:**

* a vizsga megkezdése előtt ellenőrzi a szakmai vizsga előkészítését, a szükséges szakmai, tárgyi és személyi feltételeket, az egészséges és biztonságos vizsgakörülmények meglétét,
* a vizsgabizottság további tagjainak bevonásával ellenőrzi a szakmai vizsga jogszabályban előírt dokumentumainak meglétét, azok formai és tartalmi megfelelőségét,
* vezeti a vizsgát és jóváhagyja a vizsgajegyzőkönyvet,
* ellenjegyzi az értékelési folyamat eredményét bemutató dokumentációt,
* tájékoztatja a vizsgázókat az egyes vizsgatevékenységek előtt az őket érintő döntésekről, tudnivalókról,
* gondoskodik vizsga iratainak szabályszerű kiállításáról és hitelesítéséről, felügyeli a vizsga jegyzőjének munkáját.

**A vizsgabizottság mérési feladatokat ellátó tagja**

* lebonyolítási rend szerint részt vesz a vizsgáztatásban,
* ellenőrzi a projektfeladat megvalósításának lépéseit, és rögzíti azok eredményeit.

**A vizsgabizottság értékelési feladatokat ellátó tagja**

* a mérést végző tagtól kapott adatok és információk alapján elvégzi az értékelést,
* az értékelési folyamat eredményét bemutató dokumentációt a vizsgafelügyelő általi ellenjegyzést, követően továbbítja az akkreditált vizsgaközpont vezetőjének.

**Jegyzői feladatot ellátó tag:**

* vezeti a vizsgajegyzőkönyvet,
* összesíti a szakmai vizsga részeredményeit,
* kitölti és vezeti a vizsgatörzslapot,
* kitölti az oklevelet, illetve a szakmai bizonyítványt,
* elvégzi a szakmai vizsgával kapcsolatos egyéb adminisztratív teendőket,
* felelős a vizsgatörzslap és az oklevél, illetve a szakmai bizonyítvány adatainak összeolvasásáért, egyezéséért,
* gondoskodik a szakmai vizsga lezárását követően a szakmai vizsga dokumentumainak a vizsgabizottság által történő hitelesítéséről, valamint
* gondoskodik a szakmai vizsga lezárását követően az elektronikus adatszolgáltatási kötelezettség teljesítéséről

**Szakértők**

**Projektfeladat készítő és írásbeli vizsgafeladatot készítő, fejlesztő szakértő:**

* szakmai és /vagy képesítő vizsgák projektfeladatát vizsga írásbeli feladatát készíti, valamint a hozzá kapcsolódó értékelési útmutatót és értékelő lapot.

**Lektor szakértő:**

* szakmai vizsgák és / vagy képesítő vizsgák projektfeladatát véleményezi, értékeli,
* képesítő vizsgák írásbeli feladatát véleményezi, értékeli.

**A pályázat benyújtására jogosultak:**

A szakértői pályázat benyújtására jogosultak, akik szakmai végzettségük tekintetében megfelelnek a Szakképzésről szóló 2019. évi LXXX. törvény 41. és 47. § -ban meghatározott feltételeknek, valamint a 12/2020. (II.7.) Korm. rendelet 134.§ -ban előírt feltételeknek, valamint a feladat ellátására jelen felhívásban meghatározott és igazolt szakmai tapasztalataik alapján alkalmasak. A szakmai vizsga vizsgafelügyelői, értékelést végző és mérést végző pályázatán az a személy vehet részt, aki az Szkr. 134. § (2) és (3) bekezdésében előírt, a megpályázott szakmáknak megfelelő szakmai végzetséggel rendelkezik, azaz: szakmai tanárképzésben szerzett mesterfokozattal vagy felsőfokú végzettséggel és az ágazatnak megfelelő szakképzettséggel, az ágazatnak megfelelő felsőfokú végzettséggel és szakképzettséggel vagy felsőfokú végzettséggel és az ágazatnak megfelelő szakképesítéssel, legalább érettségi végzettséggel és az ágazatnak megfelelő szakképesítéssel rendelkezik továbbá igazolt 3-5 év szakirányú szakmai gyakorlattal rendelkezik az adott területen.

**A névjegyzékbe való bekerülés feltételei:**

**A pályázat tartalmi és formai követelményei:**

A pályázatot hiánytalanul és a mellékletek csatolásával kell benyújtani. Az adatlap szerkezete, fejezet címei, formája nem változtatható.

**Vizsgafelügyelő** vizsgabizottsági tag esetén**:**

* Adatlap (1. sz. melléklet)
* Szakmai vizsga esetén a vizsgán megszerezhető szakma oktatásához jogszabályban előírt feltételekkel rendelkezik
* Részletes szakmai önéletrajz
* Szakmai végzettséget igazoló dokumentum(ok) másolata(i)
* Erkölcsi nyilatkozat kitöltése
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)

**Értékelést** végző vizsgabizottsági tag esetén**:**

* Adatlap (1. sz. melléklet)
* Szakmai vizsga esetén a vizsgán megszerezhető szakma oktatásához jogszabályban előírt feltételekkel rendelkezik
* Részletes szakmai önéletrajz
* Szakmai végzettséget igazoló dokumentum(ok) másolata(i)
* Erkölcsi nyilatkozat kitöltése
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)
* Nyilatkozat min. 3 év szakmai (oktatói/vizsgáztatói vagy szakmában töltött idő) tapasztalatról

(4. sz. melléklet)

**Mérést** végző vizsgabizottsági tag esetén**:**

* Adatlap (1. sz. melléklet)
* Szakmai vizsga esetén a vizsgán megszerezhető szakma oktatásához jogszabályban előírt feltételekkel rendelkezik
* Részletes szakmai önéletrajz
* Szakmai végzettséget igazoló dokumentum(ok) másolata(i)
* Igazolt, jelenleg is aktív szakmai oktatói munka (a vizsgára történő megbízás feltétele)
* Erkölcsi nyilatkozat kitöltése
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)
* Nyilatkozat min. 3 év szakmai (oktatói /vizsgáztatói vagy szakmában töltött idő) tapasztalatról

(4. sz. melléklet)

**Jegyzői** feladatokat ellátó tag esetén:

* Jegyzői pályázati adatlap (5. sz. melléklet)
* Részletes szakmai önéletrajz
* Legalább középfokú végzettséget igazoló dokumentum másolata
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)
* Erkölcsi nyilatkozat kitöltése

**Projektfeladat készítő, fejlesztő valamint írásbeli vizsgafeladat készítő és fejlesztő szakértő esetén:**

* Adatlap (1. sz. melléklet)
* Részletes szakmai önéletrajz
* Felsőfokú végzettség az adott szakterületen, vagy szakirányú végzettség és érettségi
* Szakmai végzettséget igazoló dokumentum(ok) másolata(i)
* Erkölcsi nyilatkozat kitöltése
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)
* Nyilatkozat legalább 3 év oktatási/vizsgáztatói vagy szakmai tapasztalatról (4. sz. melléklet)

**Projektfeladatot lektoráló szakértő valamint írásbeli vizsgafeladatot lektoráló szakértő esetén:**

* Kitöltött pályázati adatlap (1. sz. melléklet)
* Részletes szakmai önéletrajz
* Felsőfokú szakmai végzettség az adott szakterületen, vagy szakirányú végzettség és érettségi. A szakmai vizsgáztatás terén szerzett jártasság.
* Szakmai végzettséget igazoló dokumentum(ok) másolata(i)
* Erkölcsi nyilatkozat kitöltése
* Adatkezelési hozzájárulás (2. sz. melléklet)
* Titoktartási és pártatlansági nyilatkozat (3. sz. melléklet)
* Nyilatkozat legalább 3 év oktatási/vizsgáztatói tapasztalatról (4. sz. melléklet)

**A pályázat beadásának ideje és módja:**

A pályázat beadásának határideje:

a névjegyzékbe való jelentkezés folyamatosan benyújtható.

A pályázat beadásának módja:

Az elkészített pályázati dokumentáció csomagot szkennelve az info@tuskevarvizsga.hu  címre kell elküldeni, valamint az eredeti dokumentációt 1 eredeti példányban postai úton kell megküldeni az alábbi címre:

**Tüskevár Független Vizsgaközpont**

2040 Budaörs, Budapesti út 122.

**Egyéb pályázati információk:**

1. Önéletrajzában a térjen ki valamennyi korábbi munkatapasztalatára, az egyes szakterületeken eltöltött időkre is. Kérjük, jelezze azt is, ha van online vizsgáztatási tapasztalata!

 Amennyiben a pályázó rendelkezik pedagógiai végzettséggel, és/vagy szakmai vizsgáztatásban vizsgaelnöki gyakorlattal, és/vagy közoktatási és szakmai szakértői referenciákkal, és/vagy szakgimnáziumban, szakképző iskolában szerzett oktatási tapasztalattal, kérjük, hogy a fentieket igazoló dokumentumokat szintén csatolja pályázatához. A Pályázó kötelezettséget vállal arra, hogy a szakmai végzettséget igazoló dokumentuma eredi példányát, legkésőbb az első felkérésig bemutatja a Vizsgaközpont részére.

1. Amennyiben több területen is rendelkezik szakmai ismerettel, úgy célszerű valamennyi diploma, oklevél, tanúsítvány, bizonyítvány, munkatapasztalat feltüntetése.
2. A szakértői munkában való részvétel további feltétele az **Tüskevár Független Vizsgaközpont** által szervezett továbbképzésen való részvétel és sikeres vizsga.

**A pályázat elbírálása:**

A pályázat akkor érvényes, ha az eredeti pályázati dokumentáció postai úton megérkezett.

A pályázatokat három főből álló bizottság értékeli az **Tüskevár Független Vizsgaközpont** eljárásrendje alapján.

A bizottság javaslata alapján az **Tüskevár Független Vizsgaközpont** vezetője hozza meg a döntést a szakértői névjegyzékbe való felvételről vagy elutasításról, amelyről a pályázó írásban, elektronikus formában kap értesítést. A névjegyzékbe való felvétel – a továbbképzési kötelezettség teljesítése mellett – határozatlan időre szól.

 **A pályázati felhívás mellékletei:**

1. melléklet: Adatlap

2. melléklet: Adatkezelési hozzájárulás

3. melléklet: Titoktartási nyilatkozat

4. melléklet: Szakmai tapasztalat igazolása

5. melléklet: Jegyzői pályázati adatlap